महेश लांडगे

महेश किसन लांडगे मराठी राजकारणी आहेत. हे भोसरी मतदारसंघातून भारतीय जनता पक्षाकडून महाराष्ट्राच्या तेराव्या आणि चौदाव्या विधानसभेवर निवडून गेले.

 राजकीय प्रवास 
विद्यार्थीदशेत असताना महेश लांडगे यांनी एन.एस.यु.आय. या काँग्रेस पक्षाच्या विध्यार्थी आघाडीतून आपल्या राजकीय जीवनाला सुरुवात केली. २००२ साली महेश लांडगे यांनी प्रथम पिंपरी चिंचवड महापालिका निवडणूक लढविली त्यात त्यांचा पराभव झाला. 

त्यानंतर २००४ साली एका पोटनिवडणुकीत विजय मिळवून ते पहिल्यांदा पिंपरी चिंचवड महापालिकेत नगरसेवक झाले. तेव्हापासून सलग तीनदा ते पिंपरी चिंचवड महापालिकेचे नगरसेवक म्हणून विजयी झाले. २०१४ साली त्यांनी प्रथमच भोसरी विधासभा मतदार संघातून अपक्ष निवडणूक लढविली आणि विजय मिळविला. त्यानंतर त्यांनी भाजप पक्षात प्रवेश केला आणि २०१९ साली दुसऱ्यांदा भोसरी विधानसभा मतदार संघातून विजय मिळविला.

सुप्रीम कोर्टाने बैलगाडा शर्यतीवरील बंदी उठविल्यानंतर देशातील सर्वात मोठी बैलगाडा शर्यत महेश लांडगे यांनी चिखली येथे भरविली होती. बैलगाडा शर्यतीवरील बंदी उठावी यासाठी महेश लांडगे यांनी पाठपुरावा केला होता.

 संदर्भ 

वर्ग:महाराष्ट्राचे विद्यमान आमदार
वर्ग:महाराष्ट्राच्या १४ व्या विधानसभेचे सदस्य
वर्ग:भोसरीचे आमदार
वर्ग:महाराष्ट्रातील आमदार
वर्ग:भारतीय जनता पक्षातील राजकारणी
वर्ग:महाराष्ट्रामधील राजकारणी
वर्ग:पुरुष चरित्रलेख
वर्ग:इ.स. १९७५ मधील जन्म